Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: Az önálló jelzálogjog jelzálog-hitelintézet részére történõ értékesítésénél a jelzálog-hitelintézetekrõl és a jelzálog-levélrõl szóló 1997. évi XXX. törvény 8. §-ában foglaltak szerint kell eljárni. Az önálló jelzálogjog más személy
Paragraph Index: 801

8.C ÉRTÉKVESZTÉS — ÉRTÉKVESZTÉS VISSZA- ÍRÁSA A jelentés célja A táblázatban a tárgyévi értékvesztéssel kapcsolatos mozgások figyelésére szolgál. A táblázatban szereplõ információ utal a hitelintézet minõsítési gyakorlatára, és az adott évben a portfolió minõségének eredményre gyakorolt hatására. A jelentés kitöltése A portfolió elemzési táblák sorok szerinti bontásában az eszközökhöz kapcsoltan kimutatva az értékvesztést és visszaírást elõidézõ okok szerint kell feltüntetni. A változások és a záró állomány megállapításához külön kell kimutatni az értékvesztés nyitó állományát. Az a) oszlopban feltüntetett nyitóállomány a január 1-jén fennálló értékvesztés állománya. A minõsítési táblázatéval megegyezõ sorokban csak azokat az értékvesztéseket lehet kimutatni, amelyekre a minõsítés alkalmával történik értékvesztés. A minõsítési kötelezettség — a 14/2001. (III. 9.) PM rendelet — alá nem tartozó tételekre a számviteli szabályok szerint elszámolt értékvesztést a tájékoztató adatok között külön sorban kell feltüntetni. A b) és c) oszlopokban kimutatandó képzés soraiban a tárgyév január 1-jétõl a beszámolási idõszak végéig megképzett értékvesztés összegét kell szerepeltetni. Az értékvesztés visszaírásával kapcsolatban el kell különíteni, és külön oszlopokban kimutatni a tárgyévi értékvesztéssel kapcsolatos visszaírást, amelyet a számviteli szabályok szerint a ráfordítások csökkentésével kell elszámolni, illetve az elõzõ években elszámolt értékvesztéseket érintõ visszaírást, amely az egyéb bevételeket növeli. 2004/28/II. szám A tárgy év során értékesített követelés után elszámolt értékvesztés az értékesítéskor az eladási ár összegéig, legfeljebb a beszerzés értékéig irható vissza. Az értékvesztésnél külön kell szerepeltetni azokat, amelyek a minõsítés romlása miatt, az eszköz-értékesítés miatt, a behajthatatlanná minõsítés miatt, valamint az egyéb ok miatt következtek be. Az egyéb okok közé kell sorolni például a mérlegen kívüli tételek mérlegtétellé válása esetén és az ezekre a megképzett céltartalék terhére vagy azon felül elszámolt értékvesztést. Az egyéb okok között kell kimutatni a valós értékelésbõl származó értékvesztést érintõ elszámolásokat is. Az értékvesztés visszaírásánál az átértékelési hatáson túlmenõen el kell különíteni a minõsítés javulása miatti értékvesztés visszaírást, az eszközértékesítésnél a számviteli szabályok szerint elszámolandó értékvesztés visszaírást, ha az eszközértékesítésbõl származó bevétel meghaladja a könyv szerinti értéket. (Értékvesztés visszaírásaként legfeljebb akkora összeget lehet elszámolni, hogy a könyv szerinti érték a könyv szerinti bruttó érték szintjére emelkedjék.) Az elõbbieken kívül külön kell kimutatni a veszteségmérséklõ intézkedések, ideértve az adósságcsere, az eszközcsere és más egyéb veszteségmérséklõ ügyletek miatt az eredeti követelésre elszámolt értékvesztés visszaírást. Az egyéb okok miatti értékvesztés visszaíráshoz kell sorolni az olyan visszaírásokat, amelyek az elõzõ tényezõkkel nem magyarázhatók. Az l) oszlopban kimutatandó értékvesztés változásához az értékvesztés képzésének összegét pozitív tényezõként, a visszaírások összegét levonandó tételként, de negatív elõjel nélkül kell számításba venni. Ha a változás eredményeként az értékvesztés-visszaírások soronkénti összege nagyobb, mint a képzés összege, a negatív elõjelet ki kell tenni. Az m) oszlopban kell szerepeltetni az értékvesztés záróállományát, amely az értékvesztés nyitóállománynak és változásának az együttes összege. A záróállomány megegyezik a beszámolási idõszak végén fennálló értékvesztés állományával. Az árfolyamnyereség, illetve árfolyam- veszteség oszlopokban azokat az összegeket kell összesítve szerepeltetni, amelyek a devizában történõ értékvesztés és visszaírás miatt a Szkr. 9. § (7) bekezdés értelmében árfolyamnyereség vagy veszteségként kerülnek elszámolásra. Ezek az oszlopok kiemelések az Egyéb ok miatt („c”, „g” és „k”) oszlopokban kimutatott árfolyamváltozásból adódó veszteséget, illetve nyereséget. A p) oszlopban tájékoztató jelleggel kell szerepeltetni a nem-problémamentes eszközök könyv szerinti érték feletti bevételének hányadát, ami a hitelintézet nem-problémamentes hitelkezelési gyakorlatára utaló információ. Az l) oszlop Értékvesztés változásának és a p) oszlopban feltüntetett értékek eredményre való hatása a q) oszlopban szerepel.

Source: https://magyarkozlony.hu/hivatalos-lapok/5135167613e9a9e0c96fdb15e9a7a0f02de6e459/dokumentumok/b179e7c57e3f9dbb434e4bc0fca6646844013f19/letoltes